Osram

OsRam Licht AG ialah pengilang pencahayaan multinasional Jerman beribu pejabat di München. Nama syarikat ini menggabungkan nama unsur-unsur osmium dan Wolfram (perkataan bahasa Jerman untuk tungsten), dua elemen asas bahan membuat filamen mentol lampu semasa syarikat ini mula ditubuhkan.

OSRAM ditubuhkan pada tahun 1919 oleh penggabungan perniagaan lampu Auergesellschaft, Siemens & Halske dan Allgemeine Elektrizitäts-Gesellschaft (AEG). Pada 5 Julai 2013, OSRAM dipisahkan dari Siemens, dan penyenaraian sahamnya bermula pada 8 Julai 2013 di Bursa Saham Frankfurt. Selepas perang bidaan dengan Bain Capital, OSRAM diperolehi oleh AMS, pada Disember 2019.

Operasi
Osram ialah perbadanan multinasional dengan ibu pejabatnya terletak di Munich dan telah memperkerjakan seramai 34,000 orang di serata dunia. Osram mempunyai operasi di 120 negara. Dalam tahun kewangan 2014, hasil pendapatannya berjumlah €5.1 bilion telah dicapai. Operasi Amerika Utara syarikat ini, Osram Sylvania, beribu pejabat di Wilmington, Massachusetts; produk yang dijual di Kanada, Mexico, Amerika Syarikat dan wilayahnya dijual di bawah jenama Osram Sylvania. Osram juga ialah antara beberapa syarikat multinasional yang beroperasi di Malaysia di mana operasi syarikatnya beribu pejabat di Zon Perindustrian Bebas Bayan Lepas di Bayan Lepas, Pulau Pinang.

Rujukan

Pautan luar

 OSRAM
 OSRAM Licht AG – website of the publicly listed holding company

Kategori:Syarikat Jerman
Kategori:Jenama Jerman
Kategori:Syarikat yang ditubuhkan pada 1919